Teliusa

Teliusa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende  
Ganske små (2,1-2,4 millimeter), slanke, tett hårete, mer eller mindre blanke, brun- eller rødlige kortvinger. Antennene er temmelig lange og slanke, hodet tydelig skilt fra halsskjoldet (pronotum), nærmest sirkelrundt med store fasettøyne. Dekkvingene har markerte "skuldre" og rette sider, de er tydelig bredere enn pronotum og bakkroppen, som er nokså lang og smal. Beina er lange og tynne, det innerste leddet av bakfoten omtrent så langt som leggen. Framføttene består av fire ledd, mellom- og bakføttene av fem.

Levevis 
Disse billene lever ved ferskvann, på strender, elvebredder, mellom oppskylt, råtnende materiale og lignende. De er også funnet i beverhytter. Mange av artene er nordlige.

Utbredelse 
Artene i denne slekten lever i Sør- og mellom-Amerika og Karibia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Tachyusini
 Slekten Teliusa Casey, 1906
 Teliusa alutacea Casey, 1906
 Teliusa gnypetiformis (Bernhauer, 1934)
 Teliusa mexicana (Bernhauer, 1929)
 Teliusa sanctaeluciae (Cameron, 1923)

Referanser

Eksterne lenker 
 

Småkortvinger
Biller formelt beskrevet i 1906
USAs insekter
Dyr formelt beskrevet av Thomas Lincoln Casey